 Wixii ka danbeeyay Sanadkii 1991-dii ayuu si muuqata u soo shaac baxay Burburka Soomaaliya, inkastoo lagu kala aragti duwan yahay Sababaha keenay burburka ku dhacay Soomaaliya si kastaba haku yimaadee , waxa uu xaalku faraha ka sii baxay markii Colaadii Miyiga loo soo raray magaalooyinka, dagaalkiina uu noqday dagaal Siyaasadeed oo Qabiilku garwadeen u yahay, markaasna waxaa dhacay wixii dhici lahaa, oo ah Dhimasho, Dhaawac, barakac iyo in Dowladnimadii meesha ka baxdo sidoo kale in hubkii iyo xarumihii dowladu u gacan galaan shacabka , in keydkii iyo Taariikhdii Umaddu lunto iyo la burburiyo dhismayaashii iyo bilicdii Magaalooyinka, Dalkuna wuxuu noqday wixii markaa ka dambeeyay mid dhex muquurtay colaado aan dhamaad laheyn oo taxane soo ahaa. 